L 258/162
HR
Službeni list Europske unije
5.10.2022.
80.
pozdravlja činjenicu da je nakon povlačenja Ujedinjene Kraljevine iz Unije 31. siječnja 2020.
ESVD napokon osnovao Delegaciju EU-a u Londonu te Odjel za Ujedinjenu Kraljevinu u svojem sjedištu; međutim, žali zbog kašnjenja u dodjeli diplomatskog statusa osoblju EP-a koje radi u Uredu za vezu u Londonu te zbog prvotnog odbijanja ESVD-a da zaključi to pitanje na zadovoljavajući način; shvaća da Sporazum o osnivanju zamjenjuje sve privremene odredbe te da se njime osigurava da Delegacija u Londonu, njezini članovi osoblja i imovina uživaju povlastice i imunitete istovjetne onima iz Bečke konvencije jednako kao i ostale 144 delegacije i uredi; žali zbog toga što je ESVD pregovarao o nacrtu sporazuma o osnivanju s vlastima Ujedinjene Kraljevine bez savjetovanja s Europskim parlamentom; naglašava da se redovitim slanjem ažuriranih informacija Parlamentu umjesto primjerenog savjetovanja s njime ne ispunjava obveza ESVD-a u pogledu odgovarajuće potpore i suradnje kako je utvrđeno u članku 3. stavku 4.
Odluke o osnivanju ESVD-a; primjećuje da je do kraja 2020.
od ukupno 43 dostupna radna mjesta popunjeno gotovo njih 40 (uključujući osoblje na radu u inozemstvu i lokalno osoblje); svjestan je da je Delegacija smještena u zgradi koja je u vlasništvu Unije kojom se ranije koristilo predstavništvo Komisije i Ured za vezu Europskog parlamenta (EPLO);
81.
pozdravlja suradnju ESVD-a i Parlamenta tijekom 2020.
na uspješnom ažuriranju praktičnih rješenja za dijeljenje posebnih političkih izvješća između delegacija EU-a s određenim članovima Europskog parlamenta iz 2015. čime će se omogućiti elektronički prijenos dokumenata;
82.
žali zbog prošlih situacija kada su u medije procurila povjerljiva izvješća o misijama za promatranje izbora i pozdravlja rješenje koje su pronašli Parlament i ESVD u pogledu prijenosa dokumenata; uvjeren je da će ESVD nastaviti olakšavati redovitu razmjenu gledišta između glavnih promatrača i njihovih zamjenika te zastupnika u Europskom parlamentu prije, tijekom i nakon misija za promatranje izbora;
83.
pozdravlja činjenicu da je ESVD 2020.
sklopio sporazum o razini usluga s Europskom investicijskom bankom za kolokaciju svojih članova osoblja unutar prostora delegacija diljem svijeta; svjestan je pregovora iz 2020.
o ostalim sporazumima o razini usluga s Europskom središnjom bankom i Agencijom za europsku graničnu i obalnu stražu (Frontex) u pogledu dijeljenja uredskog prostora i povezanih usluga;
84.
pohvaljuje intenzivnu koordinaciju i razmjene tijekom pandemije bolesti COVID-19 s odjelima za ljudske resurse u ministarstvima vanjskih poslova država članica i u Ujedinjenim narodima u cilju razmjene mišljenja i najboljih primjera iz prakse u području posebnih radnih uvjeta te pohvaljuje i sudjelovanje ESVD-a na tjednim međuinsti­ tucijskim sastancima na kojima su sve institucije i agencije Unije redovito ažurirale svoje mjere i razmjenjivale primjere iz prakse provedene zbog pandemije bolesti COVID-19;
Pandemija bolesti COVID-19
85.
razumije da je pandemija bolesti COVID-19 cijeli ESVD dovela u posebnu situaciju te snažno utjecala na operacije njegova sjedišta i delegacija; naglašava da je ESVD uspio osigurati kontinuitet poslovanja i dobro financijsko upravljanje svojim operacijama bez značajnih problema u tom konkretnom razdoblju; pozdravlja činjenicu da je ESVD početkom ožujka 2020. osnovao glavnu kriznu skupinu čija je zadaća bila procjena najnovijih događaja, koordinacija komunikacije i djelovanja te pružanje potpore delegacijama; naglašava da je glavna krizna skupina imala ključnu ulogu u djelotvornom upravljanju krizom;
86.
primjećuje da je pri donošenju mjera uslijed pandemije COVID-19 ESVD prije svega pratio službene smjernice iz Belgije za svoje sjedište, a delegacijama su dane upute da slijede primjenjiva pravila zemalja domaćina, ali su provodile i praksu sjedišta o radu od kuće u mjestu zaposlenja u kombinaciji sa smanjenom fizičkom prisutnošću u prostoru delegacija;
87.
podržava činjenicu da su u brojnim državama poduzete mjere za smanjenje zdravstvenih rizika kojima su bili izloženi članovi osoblja jer su se sustavi zdravstvene skrbi smatrali krhkima; ističe da je ESVD poslao cjepiva u 72 delegacije koje su zatražile potporu i da su ta cjepiva primijenjena na oko 4 000 ljudi, uključujući osoblje upućeno na rad u delegacijama, članove njihovih obitelji i lokalne agente; ističe da su svi članovi osoblja u sjedištu dobili poslovno prijenosno računalo te da je unatoč zahtjevnoj dostavi u državama koje su provodile mjere karantene ili